Tasentalant d tarrayt n tselaḍt n uḍris, seg tama n usentel, ama d isental imeqqranen (igejdanen) d wid yeṭṭfen aḥric ameqqran daxel n wungal, ama d isental imeẓẓyanen (inaddayen) rennun-d zdat igejdanen daxel n uḍris, Tasentalant awal-is i d lmaɛna-s, d agraw n yisental i dyessekfel umaru deg uḍris-is. Tasentalant d tasleḍt n uẓeṭṭa n wawalen akked talɣiwin d ubeddel deg uẓeṭṭa n tiktiwin deg wayen yura umaru, d tasleḍt n wassaɣen gar tikta d usugen n umaru.